CELEX: 62012CN0593
Language: lv
Date: 2012-12-18 00:00:00
Title: Lieta C-593/12 P: Apelācijas sūdzība, ko par Vispārējās tiesas (astotā palāta) 2012. gada 5. oktobra spriedumu lietā T-204/10 Lancôme parfums et beauté & Cie /Iekšējā tirgus saskaņošanas birojs (preču zīmes, paraugi un modeļi) 2012. gada 18. decembrī iesniedza Lancôme parfums et beauté & Cie

23.2.2013   
            
            
               LV
            
            
               Eiropas Savienības Oficiālais Vēstnesis
            
            
               C 55/7
            
         Apelācijas sūdzība, ko par Vispārējās tiesas (astotā palāta) 2012. gada 5. oktobra spriedumu lietā T-204/10 Lancôme parfums et beauté & Cie/Iekšējā tirgus saskaņošanas birojs (preču zīmes, paraugi un modeļi) 2012. gada 18. decembrī iesniedza Lancôme parfums et beauté & Cie
   
   (Lieta C-593/12 P)
   2013/C 55/10
   Tiesvedības valoda — angļu
   
      Lietas dalībnieki
   
   
      Apelācijas sūdzības iesniedzēja: Lancôme parfums et beauté & Cie (pārstāvis — A. von Mühlendahl, Rechtsanwalt)
   
      Pārējie lietas dalībnieki: Iekšējā tirgus saskaņošanas birojs (preču zīmes, paraugi un modeļi) un Focus Magazin Verlag GmbH
   
   
      Apelācijas sūdzības iesniedzējas prasījumi:
   
   
               —
            
            
               atcelt Vispārējās tiesas 2012. gada 5. oktobra spriedumu lietā T-204/10;
            
         
               —
            
            
               piespriest Birojam atlīdzināt tiesāšanās izdevumus Tiesā un Vispārējā tiesā, kā arī procesa Biroja Apelāciju padomē izdevumus.
            
         
      Pamati un galvenie argumenti
   
   Apelācijas sūdzības iesniedzēja apgalvo, ka apstrīdētais spriedums būtu jāatceļ šādu iemeslu dēļ.
   Pirmkārt, apelācijas sūdzības iesniedzēja apgalvo, ka Vispārējā tiesa ir pārkāpusi KPZR (1) 53. panta 1. punktu kopsakarā ar 8. panta 1. punkta b) apakšpunktu, nolemjot, ka Birojs ir pamatoti konstatējis, ka “COLOR FOCUS” ir jāatzīst par spēkā neesošu sajaukšanas iespējas dēļ.
   Otrkārt, apelācijas sūdzības iesniedzēja apgalvo, ka Vispārējā tiesa ir pieļāvusi pārsūdzamu kļūdu tiesību piemērošanā, noraidot apelācijas sūdzības iesniedzējas argumentu, ka apgalvojums par tiesībām, kas balstītas uz preču zīmi “FOCUS”, ir līdzvērtīgs “tiesību ļaunprātīgai izmantošanai”.
   
      (1)  Padomes 2009. gada 26. februāra Regula (EK) Nr. 207/2009 par Kopienas preču zīmi (OV L 78, 1. lpp.).